Մոհամմադ Ալի Շահ Ղաջար

**Մոհամմադ Ալի Շահ Ղաջար** (), Ղազարների դինաստիայի վեցերորդ շահը և եղել է Իրանի շահը 1907 թվականի հունվարի 8-ից մինչև 1909 թվականի հուլիսի 16-ը։ Բացի այդ, նա մայրական կողմից եղել է Ամիր Քաբիրի թոռը։

## Կենսագրություն
Մոհամմադ Ալի Շահ Ղաջարը դեմ է եղել 1906 թվականի պարսկական սահմանադրությանը, որը վավերացվել էր նրա հոր՝ Մոզաֆար ադ-Դին Շահ Ղազարի օրոք։ Այդ պատճառով հաճախակի քննադատության է ենթարկվել այդ ժամանակաշրջանի հրապարակումների, այդ թվում՝ *«Մուսավաթ»* շաբաթաթերթի կողմից։ 1907 թվականին Մոհամմադ Ալին ցրել է Ազգային Խորհրդատվական Ժողովը և Սահմանադրությունը չեղյալ հայտարարեց, քանի որ այն հակասել է իսլամական օրենքին։ Ռուսաստանի և Բրիտանիայի ռազմաքաղաքական աջակցությամբ ռմբակոծել է Մեջլեսը (պարսկական խորհրդարանը)։

1909 թվականի հուլիսին սահմանադրամետ ուժերը Պարսկաստանի գավառներից Սարդար Ասադի, Սեպեհդար Ազամի, Սաթթար Խանի, Բաղեր խանի և Եփրեմ խանի գլխավորությամբ արշավեցին Պարսկաստանի նահանգներից Թեհրան, գահընկեց արեցին շահին և վերահաստատեցին սահմանադրությունը: 1909 թվականի հուլիսի 16-ին խորհրդարանը քվեարկել է Մոհամմադ Ալի Շահի 11-ամյա որդուն՝ Ահմադ Շահին գահին դնելու օգտին։ Մոհամմադ Ալի Շահը հրաժարվել է գահից նոր Սահմանադրական հեղափոխությունից հետո և այդ ժամանակվանից նա հիշվում է որպես բռնապետության խորհրդանիշ:

Փախչելով Օդեսա, Ռուսաստան (ներկայումս Ուկրաինա ), Մոհամմադ Ալին պլանավորել է իր վերադարձը իշխանության: 1911 թվականին եկել է Պարսկաստանի Աստարաբադ քաղաք, բայց նրա ուժերը ջախջախվել են։ Մոհամմադ Ալի Շահը վերադարձել է Ռուսաստան, ապա 1920 թվականին Կոստանդնուպոլիս (ներկայիս Ստամբուլ ) և ավելի ուշ՝ Սան Ռեմո, Իտալիա, որտեղ մահացավ 1925 թվականի ապրիլի 5-ին։ Նրան թաղել են Իրաքի Քերբալա քաղաքում գտնվող Իմամ Հուսեյնի սրբավայրում: Մոհամմադ Ալիից ի վեր Պարսկաստանի յուրաքանչյուր շահ մահացել է աքսորում:

Նրա որդին և իրավահաջորդը՝ Ահմադ Շահ Ղազարը, եղել է Ղազարների դինաստիայի վերջին տիրակալը։

## Պարգևներ
* Ավստրո-Հունգարիա, Լեոպոլդի շքանշանի մեծ խաչ (1900 թվական)
* Ֆրանսիայի Երրորդ Հանրապետություն՝ Պատվո լեգեոնի մեծ խաչ (1907 թվական)
* Օսմանյան կայսրություն, Օսմանի տան բարձրագույն շքանշան (1905 թվական)
* Ռուսական կայսրություն
** Անդրեասի շքանշանի ասպետ (1905 թվական)
** Սուրբ Ալեքսանդր Նևսկու շքանշանի ասպետ (1905 թվական)
** Սպիտակ արծվի շքանշանի ասպետ (1905 թվական)
** Սուրբ Ստանիսլավի շքանշանի ասպետ, 1-ին աստիճան (1905 թվական)
** Սուրբ Աննայի 1-ին աստիճանի շքանշանի ասպետ (1905 թվական)մինի|239x239փքս|Մոհամմադ Ալի Շահ Ղազարը Միրզա Մոհամմադ Էբրահիմ խանի, Մոավին ալ-Դոուլեի և ընկերության, 1907 թվական։

### Ամուսնություններ և երեխաներ
#### Կանայք
Մոհամմադ Ալի Շահն ունեցել է երկու կին՝

* Ռոբաբեհ Խանում «Մալիհ-ՕՍ-Սալթանե»
* Արքայադուստր Զահրա Ղազար «Մալեկե Ջահան», Կամրան Միրզայի դուստրը
Մոհամմադ Ալի Շահն ունեցել է վեց որդի և երկու դուստր

#### Որդիներ
# Հոսեյն Ալի Միրզա «Էթեզադ Սալթանեհ»
# Ղոլամ Հոսեյն Միրզա (մահացել է մանկության տարիներին)
# Սուլթան Ահմադ Միրզա (հետագայում ՝ Ահմադ Շահ Ղաջար)
# Մոհամմադ Հասան Միրզա
# Սուլթան Մահմուդ Միրզա
# Սուլթան Մաջիդ Միրզա

#### Դուստրեր
# Խադիջե Խանում «Հազրաթ-է Ղոդսիեհ»
# Ասիեհ Խանում

## Տես նաև
* Պարսկական սահմանադրական հեղափոխություն
* Պարսկական կազակական բրիգադ
* Ղաջարների դինաստիա

## Ծանոթագրություններ

## Հետագա ընթերցում
* 

## Արտաքին հղումներ
* Մոհամմադ Ալի Շահի դիմանկարը
* Դիմանկար Կոնգրեսի գրադարանի հավաքածուում
* Շահի պալատը Ուկրաինայի Օդեսա քաղաքում 
* Ղաջար թագավորների լուսանկարները

Կատեգորիա:Իրանի շահեր
Կատեգորիա:Պատվո լեգեոնի շքանշանի Մեծ խաչի ասպետներ
Կատեգորիա:Սուրբ Ստանիսլավի 1-ին աստիճանի շքանշանի ասպետներ
Կատեգորիա:Սուրբ Ստանիսլավի շքանշանի ասպետներ
Կատեգորիա:Իրանի քաղաքական գործիչներ